I Norge rettet Anders Behring Breivik (født 1979) sine terrorangrep i 2011 mot etablerte strukturer i samfunn og politikk, den kommende makteliten i Arbeiderpartiet og «kulturmarxister». Også Philip Manshaus (født 1997), som angrep en moské i Bærum i 2019, var inspirert av ideene om en uunngåelig «rase-» og «kulturkrig» og en fullstendig ødeleggelse av det etablerte samfunnet. Han ville spre frykt for å antenne krigen og samfunnskollapsen og dermed berge den «den hvite rasen» og vestlige tradisjoner.